*Domes lēmuma projekts*

**Par saistošo noteikumu Nr. \_/2024 “Grozījumi Alūksnes novada pašvaldības domes 2021. gada 29. aprīļa saistošajos noteikumos Nr. 11/2021 “Par sociālās palīdzības pabalstiem Alūksnes novadā”” izdošanu**

Pamatojoties uz Sociālo pakalpojumu un sociālās palīdzības likuma 3. panta otro daļu un 36. panta sesto daļu, Ministru kabineta 2020. gada 17. decembra noteikumu Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 15. punktu,

izdot saistošos noteikumus Nr. \_/2024 “Grozījumi Alūksnes novada pašvaldības domes 2021. gada 29. aprīļa saistošajos noteikumos Nr.11/2021 “Par sociālās palīdzības pabalstiem Alūksnes novadā””.

*Saistošo noteikumu grozījumu projekts*

**Grozījumi Alūksnes novada pašvaldības domes 2021. gada 29. aprīļa saistošajos noteikumos Nr. 11/2021 “Par sociālās palīdzības pabalstiem Alūksnes novadā”**

*Izdoti saskaņā ar*

*Sociālo pakalpojumu un sociālās palīdzības*

*likuma 3. panta otro daļu un 36. panta sesto daļu,*

*Ministru kabineta 2020. gada 17. decembra*

*noteikumu Nr. 809 “Noteikumi par mājsaimniecības*

*materiālās situācijas izvērtēšanu un sociālās*

*palīdzības saņemšanu” 15. punktu*

Izdarīt Alūksnes novada pašvaldības domes 2021. gada 29. aprīļa saistošajos noteikumos Nr. 11/2021 “Par sociālās palīdzības pabalstiem Alūksnes novadā” šādus grozījumus:

1. Izteikt saistošo noteikumu izdošanas tiesisko pamatojumu šādā redakcijā:

“Sociālo pakalpojumu un sociālās palīdzības likuma 3. panta otro daļu un 36. panta sesto daļu”.

1. Papildināt 1. punktu aiz vārda “deklarējušai” ar vārdiem “un dzīvojošai”.
2. Aizstāt 4. punktā vārdu “pirmajā” ar vārdu “otrajā”.
3. Izteikt 10. punktu šādā redakcijā:

“10. Piešķirto mājokļa pabalstu pārskaita dzīvojamās mājas apsaimniekotājam, pakalpojuma sniedzējiem, kurināmā piegādātājam, uz pabalsta pieprasītāja norādīto kredītiestādes maksājumu vai pasta norēķinu sistēmas kontu, vai izmaksā skaidrā naudā Alūksnes novada pašvaldības kasē.”

1. Izteikt 11. punktu šādā redakcijā:

“11. Mājokļa pabalsta saņemšanai jāiesniedz mājokļa lietošanu apliecinošs dokuments, ja mājoklis pieder citai personai, izņemot gadījumus, ja mājokļa īpašnieks ir pirmās pakāpes radinieks”.

1. Svītrot 18. punktu.
2. Svītrot 19. punktu.
3. Svītrot 20. punktu.
4. Svītrot 21. punktu.
5. Izteikt ar 23.punktu šādā redakcijā:

“23.Pabalstu ēdināšanas izdevumu segšanai ir tiesības saņemt pirmsskolas, vispārējās un profesionālās izglītības iestādes audzēknim (līdz 22 gadu vecumam), kura mājsaimniecībai ir piešķirt trūcīgas vai maznodrošinātas mājsaimniecības statuss. Pabalstu ēdināšanas izdevumu segšanai piešķir sākot ar dienu, kurā pieņemts lēmums par trūcīgas vai maznodrošinātas mājsaimniecības statusa piešķiršanu līdz statusa termiņa beigām.”

1. Izteikt 24. punktu šādā redakcijā:

“24. Vispārējās izglītības iestādes audzēknim pabalstu ēdināšanas izdevumu segšanai piešķir, atbilstoši attiecīgajā izglītības iestādē esošās pusdienu maksas apmēram, pēc Alūksnes novada pašvaldības noteikto ēdināšanas maksas atvieglojumu piemērošanas, nepārsniedzot 0,5% apmēru dienā no valstī noteiktās minimālās mēneša darba algas.”

1. Izteikt 25. punktu šādā redakcijā:

“25. Profesionālās izglītības iestādes audzēknim pabalstu ēdināšanas izdevumu segšanai piešķir atbilstoši attiecīgajā izglītības iestādē esošās pusdienu maksas apmēram, bet nepārsniedzot 0,5% apmēru dienā no valstī noteiktās minimālās mēneša darba algas.

1. Izteikt 26. punktu šādā redakcijā:

“26. Pirmsskolas izglītības iestādes audzēknim pabalstu ēdināšanas izdevumu segšanai piešķir, atbilstoši attiecīgajā izglītības iestādē esošās vienas dienas ēdināšanas maksas apmēram, pēc Alūksnes novada pašvaldības noteikto ēdināšanas maksas atvieglojumu piemērošanas, nepārsniedzot 0,5% apmēru dienā no valstī noteiktās minimālās mēneša darba algas.”

1. Papildināt 32. punktu aiz vārda “deklarējusi” ar vārdiem “un dzīvo”.

**Alūksnes novada pašvaldības domes saistošo noteikumu projektam** **“Grozījumi Alūksnes novada pašvaldības domes 2021. gada 29. aprīļa saistošajos noteikumos Nr. 11/2021** **“Par sociālās palīdzības pabalstiem Alūksnes novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta mērķis un nepieciešamības pamatojums | Saistošo noteikumu projekta izdošanas mērķis ir aktualizēt un precizēt saistošajos noteikumos noteiktos nosacījumus sociālās palīdzības saņemšanai kā arī, lai svītrotu normas, kas paredz krīzes pabalsta piešķiršanas kārtību sakarā ar Covid-19 izplatību, jo tās zaudējušas aktualitāti. |
| 2. Projekta fiskālā ietekme uz pašvaldības budžetu | Saistošo noteikumu grozījumu izpilde neparedz papildus finansējumu no pašvaldības budžeta. |
| 3. Projekta sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ietekme uz konkurenci | 3.1. Sociālā ietekme - plānots, ka saistošo noteikumu grozījumu pozitīvi ietekmēs cilvēku labsajūtu, sabiedrību kopumā, jo bērniem būs iespēja saņemt ēdināšanas pabalstu izglītības iestādē no dienas, kad piešķirts trūcīgas vai maznodrošinātas mājsaimniecības statuss.  3.2. Ietekme uz vidi – projekts šo jomu neskar.  3.3. Ietekme uz iedzīvotāju veselību – projekts šo jomu neskar.  3.4. Ietekme uz uzņēmējdarbības vidi Alūksnes novada pašvaldības teritorijā – projekts šo jomu neskar.  3.5. Ietekme uz konkurenci – projekts šo jomu neskar. |
| 4. Projekta ietekme uz administratīvajām procedūrām | 4.1. Visas personas, kuras skar šo noteikumu piemērošana, var vērsties Alūksnes novada Sociālo lietu pārvaldē, Uzvaras ielā 1, Alūksnē, Alūksnes novadā vai Alūksnes novada valsts un pašvaldību vienotajos klientu apkalpošanas centros.  4.2. Alūksnes novada Sociālo lietu pārvaldes lēmumu var apstrīdēt Alūksnes novada pašvaldības domē viena mēneša laikā no tā spēkā stāšanās dienas, savukārt Alūksnes novada pašvaldības domes lēmumu var pārsūdzēt Administratīvajā rajona tiesā mēneša laikā no tā spēkā stāšanās. Saistošie noteikumi tiks publicēti oficiālajā izdevumā “Latvijas Vēstnesis” un ievietoti Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv) .  4.3.Paredzētās administratīvo procedūru izmaksas – nav administratīvo procedūru izmaksu. |
| 5. Projekta ietekme uz pašvaldības funkcijām un cilvēkresursiem | 5.1. Pašvaldības autonomā funkcija ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.  5.2. Papildus cilvēkresursi nav nepieciešami. |
| 6. Informācija par projekta izpildes nodrošināšanu | Projekta izpilde ir Alūksnes novada pašvaldības struktūrvienības - Alūksnes novada Sociālo lietu pārvaldes – kompetencē. |
| 7. Projekta prasību un izmaksu samērīgums pret ieguvumiem, ko sniedz mērķa sasniegšana | 7.1. Projekts ir piemērots šī paskaidrojuma raksta 1. punktā noteiktā mērķa sasniegšanai.  7.2. Pašvaldības rīcība ir atbilstoša normatīvo aktu prasībām. |
| 8. Projekta izstrādes gaitā veiktās konsultācijas ar privātpersonām un institūcijām | Ievērojot Pašvaldību likuma 46. panta trešās daļas nosacījumus, projekts tika publicēts Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv) sabiedrības viedokļa noskaidrošanai. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu un to paskaidrojuma rakstu nav saņemts. |

Domes priekšsēdētājs Dz.ADLERS